**Z A P I S N I K**

**7.** sjednice školskog odbora Gimnazije „Matija Mesić“ održane **27. veljače 2018.** godine s početkom u **10** sati u zgradi Gimnazije.

**Nazočni:** Jasmina Beljan, Anita Kladarić, Danijela Zekušić, Jasna Bošković

Nisu nazočni: Ines Martinović, Anita Holub i Sunčica Lovrić Mihić

Sjednici nazoče još i Zlatko Markovinović, ravnatelj škole i Gorana Lavrenčić, tajnica škole.

Nakon što je predsjednica Školskog odbora Jasna Bošković utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 6. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa po raspisanom natječaju

3. Razno

Predloženi dnevni red jednoglasno je prihvaćen.

**Ad 1.**

Zapisnik 6. sjednice Školskog odbora usvojen je jednoglasno.

**Ad 2.**

Po raspisanom natječaju od 12. rujna 2017. godine na radno mjesto nastavnika fizike na nepuno radno vrijeme za 8 sati nastave tjedno, kao jedini kandidat, primljen je Dario Srakić, sveučilišni prvostupnika fizike. Budući da izabrani kandidat nije ispunjavao uvjete natječaja, primljen je na određeno vrijeme do 5 mjeseci, a počevši od 2. listopada 2017. godine. Zbog isteka roka od 5 mjeseci škola je ponovno, 12. veljače 2018. godine, raspisala natječaj za radno mjesto nastavnika fizike na određeno vrijeme do 30.6.2018. godine s nepunim radnim vremenom 8 sati nastave tjedno. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 20. veljače 2018. godine. Na natječaj su se javila 3 kandidata, od kojih kandidati – Petar Dudjak, prof. fizike i Aleksandar Mona Macko Puhek, dipl. ing. fizike sa stečenom pedgoško-psihološkom izobrazbom (i priznatom inozemnom visokoškolskom kvalifikacijom), ispunjavaju uvjete dok kandidat Dario Srakić, sveučilišni prvostupnik fizike, ne ispunjava uvjete natječaja.

Kandidat Petar Dudjak koji ispunjava uvjete natječaja pisanim putem je odustao od natječaja pa je ravnatelj predložio Aleksandra Monu Macka Puheka, drugog kandidata koji ispunjava uvjete natječaja.

Članovi Školskog odbora nisu se složili s ravnateljevim prijedlogom jer smatraju da je nastavnik koji sada radi na tom radnom mjestu jako dobar, a učenicima sigurno ne bi bilo lako promijeniti nastavnika u drugom polugodištu i to u sredini polugodišta.

Nakon ravnateljevog obrazloženja i prijedloga te kraće rasprave članovi Školskog odbora jednoglasno su, sa 4 glasa protiv, uskratili prethodnu suglasnost ravnatelju za odabir kandidata za zasnivanje radnog odnosa po raspisanom natječaju.

Za navedeno radno mjesto ponovno će se raspisati natječaj.

Kako bi se nastava mogla i dalje izvoditi, do raspisivanja i realizacije natječaja, ravnatelj predlaže da se za navedeno radno mjesto primi Dario Srakić po ugovoru do 60 dana.

Na ravnateljev prijedlog nije bilo primjedbi i jednoglasno je donesena

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme s nepunim radnim vremenom do 60 dana bez raspisivanja natječaja sa Dariom Srakićem.

Početak rada po ovom ugovoru je 1. ožujak 2018. godine.

**Ad 3.**

Nije bilo pitanja i prijedloga za točku Razno.

Sjednica završila u 10,20 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.